คณะกรรมการสันติภาพ

คณะกรรมการสันติภาพ () ในภาษาพูดเรียก บอร์ดสันติภาพ () เป็นองค์กรระหว่างประเทศ มีวัตถุประสงค์เพื่อส่งเสริมการธำรงไว้ซึ่งสันติภาพทั่วโลก คณะกรรมการดังกล่าวก่อตั้งขึ้นโดยดอนัลด์ ทรัมป์ และอยู่ภายใต้การนำของรัฐบาลกลางสหรัฐ โดยได้รับการระบุชื่อไว้ในข้อมติคณะมนตรีความมั่นคงแห่งสหประชาชาติที่ 2803 ในฐานะหน่วยงานซึ่งมีหน้าที่กำกับดูแลกระบวนการตามแผนสันติภาพกาซา มีการเสนอจัดตั้งบอร์ดสันติภาพในเดือนกันยายน ค.ศ. 2025 และจัดตั้งอย่างเป็นทางการในระหว่างการประชุมสภาเศรษฐกิจโลกครั้งที่ 56 ในเดือนมกราคม ค.ศ. 2026

ข้อมติที่ 2803 ให้บอร์ดช่วยในการสนับสนุนความพยายามฟื้นฟูบูรณะในฉนวนกาซา ผ่านทางคณะกรรมการแห่งชาติเพื่อการบริหารกาซา (National Committee for the Administration of Gaza: NCAG) และมอบอำนาจให้คณะกรรมการสามารถจัดส่งกองกำลังรักษาสันติภาพชั่วคราวได้ ประเทศสมาชิกที่เข้าร่วมจะต้องสมทบเงินจำนวน 1 พันล้านดอลลาร์สหรัฐให้แก่องค์กร เพื่อใช้ในการต่ออายุสมาชิกภาพภายหลังครบระยะเวลาสามปีแรก ณ ปี ค.ศ. 2026 มีประเทศที่ได้รับเชิญเข้าร่วมทั้งหมด 62 ประเทศ โดยในจำนวนนี้ 25 ประเทศได้ลงนามในธรรมนูญของบอร์ดแล้ว

นักวิเคราะห์นโยบายและเจ้าหน้าที่หลายรายได้แสดงความกังวลต่อรูปแบบธรรมาภิบาลของบอร์ด โดยตั้งข้อสังเกตเกี่ยวกับการรวมอำนาจการตัดสินใจไว้ที่ประธานบอร์ด ประเทศในยุโรปได้แสดงความกังวลต่อความเป็นไปได้ที่บอร์ดดังกล่าวอาจเข้ามาแทนที่หรือก้าวล่วงบทบาทขององค์การสหประชาชาติ ทรัมป์ได้ระบุว่า บอร์ดสันติภาพ (BoP) อาจมีศักยภาพในการเข้ามาแทนที่องค์การสหประชาชาติได้ ขณะเดียวกันก็ยังคงแสดงการสนับสนุนต่อสหประชาชาติอย่างต่อเนื่อง ทั้งนี้ เขายังได้ปกป้องชื่อเสียงของคณะกรรมการ โดยกล่าวยกย่องว่าเป็น “คณะกรรมการที่ทรงเกียรติที่สุดเท่าที่เคยมีการจัดตั้งขึ้น ไม่ว่าในช่วงเวลาใดหรือสถานที่ใดก็ตาม”

 เบื้องหลัง 

สงครามกาซาเริ่มต้นขึ้นในเดือนตุลาคม ค.ศ. 2023 ภายหลังเหตุการณ์การโจมตีด้วยอาวุธในหลายจุด ซึ่งดำเนินการโดยกลุ่มฮะมาสและกลุ่มติดอาวุธอื่น ๆ ในพื้นที่ตอนใต้ของอิสราเอล เมื่อวันที่ 7 ตุลาคม ค.ศ. 2023 ในระหว่างความขัดแย้ง สหรัฐอเมริกาได้คงการสนับสนุนทางการทูตและการทหารแก่อิสราเอล ขณะเดียวกัน อิสราเอลตกเป็นประเด็นข้อกล่าวหาว่ากระทำการฆ่าล้างเผ่าพันธุ์ จากกระบวนการพิจารณาคดีที่สาธารณรัฐแอฟริกาใต้ยื่นฟ้องต่อศาลยุติธรรมระหว่างประเทศเมื่อเดือนธันวาคม ค.ศ. 2023 ซึ่งข้อกล่าวหาดังกล่าวอิสราเอลได้ปฏิเสธ

 ประวัติ 

 โครงสร้าง 
กฎบัตรของคณะกรรมการสันติภาพระบุโครงสร้างหลายระดับสำหรับองค์กร ซึ่งประกอบด้วย:
 ดอนัลด์ ทรัมป์ได้รับการแต่งตั้งเป็นประธานตลอดชีพ
 คณะกรรมการหลัก ซึ่งส่วนใหญ่ประกอบด้วยผู้นำระดับชาติ ประมาณหกสิบคนได้รับเชิญโดยทรัมป์
 คณะกรรมการบริหารของคณะกรรมการสันติภาพ โดยมุ่งเน้นด้านการทูตและการลงทุน สมาชิกเจ็ดคนได้รับการแต่งตั้งโดยทรัมป์
 คณะกรรมการบริหารกาซา เพื่อกำกับดูแล NCAG หัวหน้าคณะกรรมการคือ นีโคไล มลาเดนอฟ ซึ่งได้รับการแต่งตั้งให้ดำรงตำแหน่งในคณะกรรมการพร้อมกับอีกสิบคน โดยมีตำแหน่งเป็นผู้แทนระดับสูงสำหรับกาซา

 ประธาน 
ในกฎบัตรของคณะกรรมการสันติภาพระบุชื่อทรัมป์ไว้อย่างชัดเจนว่าเป็นประธาน เขาไม่อยู่ภายใต้ข้อจำกัดวาระการดำรงตำแหน่ง และมีอำนาจในการเสนอชื่อผู้สืบทอดตำแหน่งที่เขากำหนดไว้แต่เพียงผู้เดียว ตามกฎบัตร ในฐานะประธาน เขามีอำนาจในการเชิญประเทศต่าง ๆ เข้าร่วมคณะกรรมการสันติภาพแต่เพียงผู้เดียว ในฐานะดังกล่าว เขายังมีอำนาจในการสร้าง แก้ไข หรือยุบเลิกหน่วยงานย่อยของคณะกรรมการ การแก้ไขกฎบัตรทั้งหมด ตลอดจนคำสั่งบริหารที่ออกโดยคณะกรรมการสันติภาพจะต้องได้รับการอนุมัติจากเขา การดำรงตำแหน่งประธานของทรัมป์เป็นอิสระจากการดำรงตำแหน่งประธานาธิบดีสหรัฐ และเขาระบุว่าต้องการดำรงตำแหน่งประธานตลอดชีวิต

 สมาชิก 

ประมาณ 60 ประเทศได้รับคำเชิญให้เข้าร่วมคณะกรรมการสันติภาพจากทรัมป์ ไม่มีประเทศใดจากแอฟริกาใต้สะฮาราได้รับคำเชิญ ประเทศต่อไปนี้ได้รับเชิญให้เข้าร่วมในฐานะสมาชิกผู้ก่อตั้ง ประเทศที่ต้องการเป็นสมาชิกถาวรจะต้องจ่ายเงิน 1 พันล้านดอลลาร์สหรัฐเข้ากองทุนที่ควบคุมโดยทรัมป์ มิเช่นนั้นแต่ละประเทศจะดำรงตำแหน่งเป็นเวลาสามปีซึ่งอาจต่ออายุได้ตามดุลพินิจของเขา

 ตอบรับคำเชิญ 

รัฐต่อไปนี้ได้ลงนามในกฎบัตรของคณะกรรมการสันติภาพ รัฐทั้งหมดได้ลงนามในกฎบัตรเมื่อวันที่ 22 มกราคม ค.ศ. 2026 และกลายเป็นสมาชิกผู้ก่อตั้ง ยกเว้นเอลซัลวาดอร์และอิสราเอล

รัฐต่อไปนี้แสดงเจตจำนงที่จะตอบรับคำเชิญเข้าร่วมคณะกรรมการสันติภาพ:

 สังเกตการณ์ 
รัฐต่อไปนี้พร้อมกับสหภาพยุโรป ยังไม่ได้ตอบรับหรือปฏิเสธคำเชิญเข้าร่วมคณะกรรมการ อย่างไรก็ตาม พวกเขาได้เข้าร่วมการประชุมครั้งแรกของคณะกรรมการสันติภาพในฐานะผู้สังเกตการณ์

 ผู้รับเชิญอื่น ๆ 
รัฐต่อไปนี้ได้รับเชิญเข้าร่วมคณะกรรมการสันติภาพ แต่ยังไม่ได้ตอบรับและไม่ได้เข้าร่วมในฐานะผู้สังเกตการณ์:

รัฐต่อไปนี้ได้รับคำเชิญซึ่งต่อมาถูกยกเลิก:



รัฐต่อไปนี้ปฏิเสธคำเชิญให้เข้าร่วมของทรัมป์:

 คณะกรรมการบริหาร 

 การประชุม 

 รายการ 
การประชุมของคณะกรรมการสันติภาพวันที่สถานที่ ประธานหมายเหตุ22 มกราคม ค.ศ. 2026ดาโฟส ประเทศสวิตเซอร์แลนด์ดอนัลด์ ทรัมป์กฏบัตรจัดตั้งคณะกรรมการชุดนี้ลงนามโดยทรัมป์และผู้นำอีก 25 คน แผนดังกล่าวรวมถึงข้อกำหนดสำหรับการก่อสร้างที่อยู่อาศัย 100,000 ยูนิตในเราะฟะห์ ตลอดจน "กาซาใหม่" และเน้นย้ำถึงความสำคัญของความมั่นคงและการลดกำลังทหารของฮะมาสวอชิงตัน ดี.ซี. ประเทศสหรัฐประเทศสหรัฐให้คำมั่นว่าจะบริจาค 10,000 ล้านดอลลาร์สหรัฐสำหรับความพยายามของคณะกรรมการ ขณะที่รัฐสมาชิก 9 รัฐ ตกลงที่จะบริจาค 7 พันล้านดอลลาร์ กองกำลังติดอาวุธที่จะประจำการในฉนวนกาซา เริ่มต้นที่เราะฟะห์ จะประกอบด้วยตำรวจ 12,000 นาย และทหาร ISF 20,000 นาย จากแอลเบเนีย อินโดนีเซีย คาซัคสถาน คอซอวอ และโมร็อกโก ขณะที่อียิปต์และจอร์แดนจะฝึกอบรมตำรวจ ทรัมป์กล่าวโทษกลุ่มฮะมาสเพียงฝ่ายเดียวสำหรับการทำลายล้างฉนวนกาซา และขู่อิหร่านท่ามกลางการเสริมกำลังทางทหารของสหรัฐในตะวันออกกลาง

สำนักงานกลาง

 สัญลักษณ์ 
กฎบัตรของคณะกรรมการสันติภาพระบุว่าจะต้องมีตราประทับอย่างเป็นทางการที่ได้รับการอนุมัติจากประธาน โลโกที่ใช้ในการประชุมครั้งแรกเมื่อวันที่ 22 มกราคม ค.ศ. 2026 มีลักษณะเป็นลูกโลกที่แสดงพื้นที่ส่วนใหญ่ของสหรัฐอเมริกา พร้อมกับแคนาดาและเม็กซิโก ส่วนเหนือของอเมริกาใต้ และส่วนเล็ก ๆ ของแอฟริกา โดยไม่รวมยุโรป เอเชีย และโอเชียเนีย ลูกโลกถูกวางซ้อนบนโล่ที่ขนาบข้างด้วยกิ่งมะกอก โดยทั้งหมดใช้โทนสีทอง

การออกแบบนี้วางทวีปของสหรัฐไว้รอบศูนย์กลางของลูกโลก ซึ่งเป็นการเลือกองค์ประกอบที่ถูกกล่าวถึงว่าแตกต่างจากการแสดงแผนที่แบบครอบคลุมทั่วโลกที่ใช้โดยสหประชาชาติ

การออกแบบโลโกของคณะกรรมการสันติภาพถูกล้อเลียนอย่างกว้างขวางในโซเชียลมีเดีย โดยถูกกล่าวหาว่าเป็นงานลอกเลียนแบบที่สร้างขึ้นโดยปัญญาประดิษฐ์ (เอไอ) จากตราสัญลักษณ์ของสหประชาชาติ และถูกอธิบายว่าเป็น "เอไอสล็อป" นักวิจัยอาวุโสด้านนโยบายของสภายุโรปในด้านความสัมพันธ์ระหว่างประเทศได้อธิบายโลโกนี้ว่า "เป็นซีกโลกตะวันตกที่ให้ความสำคัญกับสหรัฐเป็นหลัก ขนาบข้างด้วยกิ่งมะกอกที่ลอกเลียนแบบมาจากสหประชาชาติ และเคลือบด้วยสีทองแบบทรัมป์"

 คำตอบรับ 
ทรัมป์ยกย่องคณะกรรมการสันติภาพว่าเป็น "คณะกรรมการผู้นำที่มีเกียรติที่สุดเท่าที่เคยมีการจัดตั้งขึ้นในทุกช่วงเวลา" คณะกรรมการนี้ไม่สามารถดึงดูดความสนใจจากผู้นำโลกส่วนใหญ่ได้ โดยไม่ได้รับการสนับสนุนจากประเทศตะวันตกหลายประเทศ โดยเฉพาะสหราชอาณาจักร ฝรั่งเศส และนอร์เวย์ โดยเคียร์ สตาร์เมอร์เรียกบทบาทของวลาดิมีร์ ปูตินว่า "น่าเป็นห่วง" มีรายงานว่าเอกอัครราชทูตของสหภาพยุโรปบางคนแสดง "ข้อสงสัยอย่างจริงจัง" และกล่าวว่าจะตรวจสอบกรอบกฎหมายก่อนที่จะแสดงจุดยืน 


ฝรั่งเศสแสดงความกังวลว่าคณะกรรมการพยายามแย่งชิงบทบาทของสหประชาชาติ เพื่อตอบโต้การที่ฝรั่งเศสระบุเจตนาที่จะ "ไม่ตอบรับคำเชิญ" ของทรัมป์ให้เข้าร่วม "BoP" ของเขา ทรัมป์จึงขู่ว่าจะเรียกเก็บพิกัดอัตราศุลกากร 200 เปอร์เซ็นต์สำหรับไวน์ฝรั่งเศสและแชมเปญ เขายังกล่าวถึงแอมานุแอล มาครงว่า "ไม่มีใครต้องการเขา เพราะเขาจะพ้นจากตำแหน่งในไม่ช้า"

แหล่งข่าวจากรัฐบาลแคนาดาเปิดเผยต่อสื่อว่าแคนาดาจะไม่จ่ายเงินสำหรับที่นั่งในคณะกรรมการสันติภาพที่ทรัมป์เสนอ โดยเสริมว่านายกรัฐมนตรีมาร์ก คาร์นีย์ตั้งใจที่จะรับคำเชิญ แต่ไม่ใช่ภายใต้เงื่อนไขที่ทรัมป์กำหนด รัฐมนตรีว่าการกระทรวงการคลัง  François-Philippe Champagne ยืนยันต่อสาธารณะในภายหลังว่ารัฐบาลกลางจะไม่จ่าย "ป้ายราคา 1 พันล้านดอลลาร์สหรัฐ" อย่างไรก็ตาม ทรัมป์ยกเลิกคำเชิญของแคนาดาไม่กี่วันหลังจากที่คาร์นีย์กล่าวสุนทรพจน์ที่ดาวอสเพื่อเตือนถึง "ยุคแห่งการแข่งขันระหว่างมหาอำนาจ" และโต้แย้งว่าระเบียบโลกที่นำโดยสหรัฐได้สิ้นสุดลงแล้ว 

อีลอน มัสก์ตั้งคำถามเกี่ยวกับคณะกรรมการรนี้ระหว่างการกล่าวสุนทรพจน์ในเวทีเศรษฐกิจโลก โดยพูดติดตลกเกี่ยวกับคำพ้องเสียงของคำว่า "peace" (สันติภาพ) และ "piece" (ชิ้นส่วน) ขณะที่อ้างถึง "กรีนแลนด์ส่วนเล็ก ๆ เวเนซุเอลาส่วนเล็ก ๆ" ก่อนจะเสริมว่า "สิ่งที่เราต้องการคือสันติภาพ" แมรี โรบินสัน อดีตประธานของ The Elders อธิบายคณะกรรมการว่าเป็น "ความหลงผิดในอำนาจ" และกล่าวว่ากฎบัตรของคณะกรรมการไม่ได้กล่าวถึงอาณัติของสหประชาชาติหรือมีคำว่า "กาซา" ซึ่งเป็นอาณัติเดิมที่ได้รับการอนุมัติจากสหประชาชาติ

ในการประชุมความมั่นคงมิวนิกปี 2026 คายา คาลลัส ผู้แทนระดับสูงของสหภาพยุโรป กล่าวว่า คณะกรรมการสันติภาพไม่ได้สะท้อนมติของคณะมนตรีความมั่นคงแห่งสหประชาชาติ ซึ่ง "ได้กำหนดให้มีคณะกรรมการสันติภาพสำหรับฉนวนกาซา แต่ก็กำหนดระยะเวลาจำกัดไว้จนถึง ค.ศ. 2027 กำหนดให้ชาวปาเลสไตน์มีสิทธิออกเสียง และอ้างถึงฉนวนกาซา ในขณะที่บทบัญญัติของคณะกรรมการสันติภาพไม่ได้อ้างอิงถึงสิ่งเหล่านี้เลย"

 หมายเหตุ 

 อ้างอิง 

 แหล่งข้อมูลอื่น 

 Official X account of the Board of Peace
 Charter of the Board of Peace, as reported in the Times of Israel

หมวดหมู่:ก่อตั้งในปี พ.ศ. 2569
หมวดหมู่:การเมืองในปี พ.ศ. 2569
หมวดหมู่:สงครามอิสราเอล–ฮะมาส พ.ศ. 2566